open-index/open-wikipedia-markdown huggingface dataset:
Imos indo

**Imos indo** é o título do segundo CD do grupo eumés Iriadona. Foi editado no ano 2010. A produción e os arranxos son de Iriadona.

## Lista de cancións
# Mangüeiro (Tradicional)
# Faiado (Miguel Ezquerro)
# Trasmonte (Tradicional)
# Edredón (Tradicional)
# Manueliño (Tradicional)
# Amelí (Miguel Ezquerro)
# Gargamala (Tradicional)
# Vals de vagar (Tino Casás)
# Cabaleiros (Tradicional)
# Ínsua (Tradicional)
# Canto de arrieiro (Tradicional)

## Músicos
### Iriadona
* Miguel Ezquerro: Acordeón, mandolina, gaita e percusión.
* Tino Casás: Guitarra acústica.
* Manu Moares: Mandola.
* Nando Vila: Frautas e bodhrán.
* Lidia Sanmartín: Voz e pandeireta.
### Colaboracións
* Sabela García: Violín en *Amelí*.
* Ana Leira: Violonchelo en *Amelí*.
* Jose Esteban: Guitarra electroacústica en *Mangüeiro*.

## Datos técnicos
* Deseño gráfico: Santi Vila.
* Axuda técnica: Víctor Gacio.
Principio de autoridade (homónimos)

**Principio de autoridade** pode referirse a:

* En *Epistemoloxía*:
:*  **Principio de autoridade**, procedemento polo que unha proposición científica se acepta polo único feito de estar afirmada nun texto considerado como certo e non suxeito a debate científico.

* En *Taxonomía*:
:*  **Principio de autoridade**, principio tácito hoxe en desuso segundo o cal o nome válido dunha especie biolóxica era o que lle atribuía o máximo especialista no grupo ao que pertencía dita especie.
Oob

é un personaxe da serie Dragon Ball Z e Dragon Ball GT. É o ser humano máis poderoso da serie.

## Biografía 
Oob é a reencarnación de Boo (de aí o nome invertido). Ó ser eliminado Boo por Son Goku ó final de Dragon Ball Z, este desexa que Boo sexa revivido "como un home bo", pois Boo é moi poderoso e proba ser un rival de interese para Goku.

Oob aparece no Campionato Mundial de Artes Marciais, no cal se descóbre que adoptou a forma dun xove humano con extraordinarios poderes, aínda que difíciles de controlar. Goku decide enfrontarse a Oob no torneo nunha gran pelexa na cal faille sacar o seu poder agochado, e ó decatarse do pouco control que tiña do seu poder decide adestralo para que se converta nun poderoso guerreiro e sexa o seu sucesor cando el xa non estea.

## Dragon Ball GT 
Máis tarde, en Dragon Ball GT, Oob enfrontaríase a algunhas das ameazas que sucederían contra a Terra. Despois dunha dura batalla contra Bebé fusiónase coa forma de Boo que existe como gardián persoal do Señor Satán, volvendo a ser un Majin Boo completo, xa que o Boo Gordo era a parte boa e Oob a reencarnación da parte mala. Esta nova fusión, ten a aparencia física de Oob, pero o seu poder aumenta de forma considerable sendo máis forte que un Súper Guerreiro 2. Porén, a pesar de terse fusionado co Señor Boo, é convertido en chocolate e comido por Vexeta Bebé.
Despois Oob sae do estómago de Bebé cando estaba convertido en Ōzaru. Oob logo aparece na loita contra Súper C-17, e fai a súa aparición final distraendo ós Dragóns escuros mentres Son Gohanda, Son Goten e Toranks lles dan os seus poderes a Goku.

## Véxase tamén 
### Outros artigos 
* Lista de personaxes de Dragon Ball
Stade Vélodrome

O **Stade Vélodrome** é un recinto deportivo da cidade de Marsella, inaugurado en 1937, con capacidade para acoller pouco máis de 67.000 seareiros, no que xoga os seus encontros como local o equipo de fútbol Olympique de Marsella da Ligue 1. O Stade Vélodrome ten a máxima consideración no sistema de clasificación da UEFA, pertencendo á categoría *Élite* ou *5 estrelas*.
## Eventos deportivos
### Mundial de Fútbol 1938
No Mundial de Fútbol Francia 1938 xogáronse no Vélodrome un encontro de oitavos de final e unha das semifinais.

### Eurocopa de Fútbol 1960
A Eurocopa de Fútbol Francia 1960 disputou unha das súas semifinais no Stade Vélodrome.

### Eurocopa de Fútbol 1984
Na Eurocopa de Fútbol Francia 1984 acolleu un encontro do Grupo B no que se enfrontaron España e Portugal (co resultado de 1-1), e unha das semifinais na que Francia venceu a Portugal por 3-2.

### Mundial de Fútbol 1998
No Mundial de Fútbol Francia 1998 o estadio tivo unha grande importancia, acollendo un total de 7 encontros, catro da fase de grupos, un de oitavos de final, outro de cuartos de final e unha das semifinais.

### Copa do Mundo de Rugby 2007
Na Copa do Mundo de Rugby 2007 o Stade Vélodrome acolleu 4 encontros da fase de grupos e 2 encontros de cuartos de final.

## Eurocopa de Fútbol 2016
O Stade Vélodrome foi elixido para acoller varios encontros da futura Eurocopa de Fútbol Francia 2016, polo cal será aumentado de capacidade nuns 10.000 asentos e será provisto dun novo tellado que cubrirá tódalas bancadas.

## Véxase tamén 
### Outros artigos 
* Ligue 1
Principio de autoridade (epistemoloxía)

En epistemoloxía, o **principio de autoridade** é o procedemento, expresado pola locución latina *magister dixit*, polo que unha proposición científica se acepta polo único feito de que fora afirmada nun texto considerado como certo e non suxeito, por tanto, a debate científico.

Isto ocorría na escolástica medieval, que consideraba fonte de coñecemento de autoridade incuestionábel non só ás Sagradas Escrituras, cuxa consideración de reveladas por Deus facía inconcibíbel toda posíbel crítica, senón tamén a algúns textos superviventes da Antigüidade clásica, sobre todo de Aristóteles (a partir da súa *cristianización* por Tomé de Aquino), pero tamén de científicos considerados como concordantes coa fe católica definida segundo a interpretación dos Padres da Igrexa, como foron Claudio Tolomeo, Hipócrates, Galeno etc., que adquiriran tal prestixio que se consideraban fóra de toda posíbel crítica.

A utilización deste tipo de argumentos entra en crise coa revolución científica dos séculos XVI e XVII, aínda que non foi até a Ilustración do século XVIII (o *Sapere aude* de Immanuel Kant) cando o método científico moderno pode considerarse como de uso xeral.

Porén, a resistencia a calquera nova idea científica non desapareceu, como proban desde o xuízo de Galileo, no século XVI, até as discusións sobre o darwinismo, a finais do século XIX ou, nos séculos XX e XXI outras como, por exemplo, sobre os estudos con células nai ou con embrións humanos.

Tal resistencia foi obxecto central dos estudos de, entre outros, Karl Popper e Thomas Kuhn (conceptos de *revolución científica* e cambio de *paradigma*).

## Véxase tamén 
### Outros artigos 
* Problema da demarcación.
* Deseño intelixente.
Principio de autoridade (taxonomía)

En taxonomía, o **principio de autoridade** era un principio tácito hoxe en desuso segundo o cal o nome válido dunha especie biolóxica era o que lle atribuíra o máximo especialista no grupo ao que pertencía dita especie.

Obviamente, podía existir máis dun zoólogo que se considerara a si mesmo como máximo especialista, polo que non existía acordo sobre cal era o nome correcto dunha especie. Isto produciu unha gran proliferación de nomes científicos na literatura zoolóxica durante o século XIX, o que creou unha gran confusión entre a comunidade científica e o uso interesado dos nomes por partidarios dun ou doutro zoólogo.

Todo isto rematou coa aparición dun Código Internacional de Nomenclatura Zoolóxica, unha ferramenta aceptada internacionalmente e que ten como finalidade a estabilidade dos nomes científicos e a determinación do nome que debe usarse para denominar unha especie concreta de animal.

Na actualidade, a nomenclatura zoolóxica réxese polo principio de prioridade, segundo o cal o nome válido dunha especie é o máis antigo. Todos os demais nomes dese taxon considéranse sinónimos.
Primeira Liga 1945/46

A tempada **1945–46** da **Primeira Liga** (daquela **Primeira Divisão**) foi a 12ª edición da máxima competición ligueira de fútbol en Portugal. O defensor do título era o Benfica, pero o equipo que acadou a vitoria final no torneo foi o Belenenses, por primeira vez na súa historia.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos
**(C)** = Campión; **(D)** = Descendido; **(P)** = Promovido; **(O)** = Campión do play-off; **(A)** = Avanza de rolda.

## Véxase tamén 
### Ligazóns externas 
* Páxina oficial da LPFP
Esquerda e Demócratas

**Esquerda e Demócratas** (en polaco: *Lewica i Demokraci*, abreviado **LiD**) foi unha coalición política formada o 3 de setembro de 2006, ante as eleccións municipais de Varsovia. A coalición pretendía ser unha alternativa ao nacionalismo conservador de Lei e Xustiza e á dereita liberal de Plataforma Cívica, que eran os dous principais partidos polacos nas eleccións xerais de 2007, mais non o conseguiu, e en abril do 2008, tras desentendidos dos partidos membros, disolveuse a coalición.

A coalición estaba composta de catro partidos:
* Alianza da Esquerda Democrática (SLD)
* Socialdemocracia de Polonia (SdPl)
* Unión do Traballo (UP)
* Partido Democrático (PD)
Bra (Dragon Ball)

é a segunda filla de Bulma e Vexeta, polo tanto é metade saiyan e metade humana, nada no ano 778 da Cronoloxía de Dragon Ball.

Bra é moi guapa e feminina, asemellándose moito á súa nai, aínda que cun carácter que lembra ó de seu pai. É xeralmente alegre, impaciente e moi encariñada co seu pai. De feito, Bra é a única persoa á cal Vexeta non lle contestará (unicamente nunha ocasión -e por mero acto de protección- lánzaa dentro dun coche e ordénalle que marche, para pelexar libremente contra Son Gohanda que se atopaba baixo o control de Bebé). O seu pai non parece animala a que adestre (como fai con Toranks, o seu irmán).
Durante a saga de Bebé, Bra, xunto co resto do mundo, é posuída por Bebé. Ela é un dos catro personaxes que axudan a Bebé a chegar a ser máis forte, demostrando o seu gran poder saiyan; despois disto, o seu papel na historia redúcese. Máis adiante, ela xunto con Videl, Bulma, e Chichi desexan loitar na saga de Súper C-17, pero, Son Goku e C-18 xa se encargaran del. Bra é vista por última vez na saga de Súper C-17, estando parada cos outros na Corporación Cápsula, cando aparece Shenron malvado, pero por algunha razón, Bra non volve a aparecer no resto da serie.

## Véxase tamén 
### Outros artigos 
* Lista de personaxes de Dragon Ball
Primeira Liga 1934/35

A tempada **1934–35** da **Primeira Liga** foi a primeira edición da máxima competición ligueira de fútbol en Portugal. O campión foi o Porto.
## Clasificación 
## Véxase tamén 
### Ligazóns externas 
* Páxina oficial da LPFP
Unión do Traballo

A **Unión do Traballo** (en polaco: *Unia Pracy*, UP) é un partido político polaco, membro da Internacional Socialista e do Partido Socialista Europeo.

## Historia
O partido obtivo o 7,3% dos votos e 41 escanos nas eleccións xerais de 1993. Nas de 1997 non superou o mínimo esixido do 5% e non obtivo representación parlamentaria. Nas eleccións de 2001 presentouse canda a Alianza da Esquerda Democrática e conseguiu 16 escanos dos 116 da coalición. Algúns membros abandonaron o partido para unirse ao Partido Socialdemócrata de Polonia (SdPl). En maio de 2004 formou unha alianza co SdPl na que ambos partidos acordaron presentarse conxuntamente ás eleccións xerais (obtiveron o 3.9% dos votos, por debaixo do 5%, ficando sen representación parlamentaria) e apoiar a Marek Borowski como candidato nas eleccións presidenciais de 2005. No 2006 formou parte da coalición Esquerda e Demócratas canda outros partidos, coa que se presentou ás elección xerais de 2007.
Socialdemocracia de Polonia

O **Partido Socialdemócrata de Polonia** (en polaco: *Socjaldemokracja Polska*, **SDPL**) é un partido socialdemócrata de Polonia fundado en 2004 como un grupo disidente da Alianza da Esquerda Democrática. Non debe confundirse este partido co antigo Partido Socialdemócrata da República de Polonia (SdRP). En maio de 2005 o partido chegou a un acordo con Unión do Traballo e Os Verdes-2004 para presentarse conxuntamente ás eleccións xerais. Desde finais de 2006 formou parte da coalición Esquerda e Demócratas.
Socialdemocracia da República de Polonia

miniatura|Sede do partido.

O **Partido Socialdemócrata da República de Polonia** (en polaco: *Socjaldemokracja Rzeczypospolitej Polskiej*, **SdRP**) foi un partido político socialdemócrata de Polonia creado en 1990, tras as Revolucións de 1989. É un dos dous sucesores do Partido Obreiro Unificado Polaco (o outro é a Unión Socialdemócrata. SdRP foi o integrante principal da Alianza de Esquerda Democrática (SLD), coalición formada en 1991. En 1999, SdRP foi absorbido pola SLD, que se transformou nun partido unificado.

Figuras do SdRP foron Aleksander Kwaśniewski (presidente), Józef Oleksy (portavoz do Sejm) ou Leszek Miller (primeiro ministro).
Brolin

é un personaxe de ficción exclusivo dos filmes da serie de anime *Dragon Ball Z*. É un dos Guerreiros do espazo de raza pura, e é considerado o Súper Guerreiro lendario que xurdía cada 1000 xeracións. Aparece nos filmes *Estala o duelo*, *O regreso de Broly* e *O combate definitivo*. O seu poder ó nacer, era de 10.000 unidades, superior ó da maioría dos saiyans adultos mesmo de clase alta. Brolin, segundo declaracións de Toei Animation, tiña un poder ilimitado, liberando tanto poder como el vise necesario. A cantidade de poder que liberou durante o combate no novo Planeta Vexeta e na Terra, é comparábel ó nivel dun Súper Guerreiro, e puido liberar un poder aproximado de entre 48&nbsp;000&nbsp;000 e 100&nbsp;000&nbsp;000 de unidades de enerxía.

## Véxase tamén 
### Outros artigos 
* Lista de personaxes de Dragon Ball
Babidi

é un personaxe de ficción da serie de manga e anime Dragon Ball. Aínda que a súa raza é descoñecida, sábese que é fillo do mago Bibidi, quen foi o fundador da familia Makai. O seu símbolo é a "M" que levan ambos no cinto dos seus traxes ó igual que a fronte daqueles que son controlados pola súa maxia.

O seu nome provén dun xogo de palabras entre os nomes "Bibidi Babidi Boo", xa que son parte da letra da canción de *Cinsenta*, un clásico de Disney.

Este mago chegou á Terra coa intención de sacar a Majin Boo da esfera na que o seu creador, Bibidi, o tiña pechado, para poder dominar o Universo. Babidi ten a capacidade de influír nas mentes de todo aquel que teña un mínimo de maldade. Ó dominalos e pasalos a estado *Majin*, sae o poder oculto dos seus novos escravos.

## Véxase tamén 
### Outros artigos 
* Lista de personaxes de Dragon Ball
Turles

é un personaxe exclusivo do filme da serie *Superbatalla na Terra* de *Dragon Ball Z*. É un guerreiro do espazo que traballa pola súa conta conquistando planetas. Ten unha aparencia case igual á de Son Goku pero cunha pel máis escura, isto débese, segundo explica el mesmo, a que ambos son guerreiros de clase baixa, os cales contan con poucos fenotipos (variedade en aparencia física). En cada planeta que conquistaba plantaba unha semente, a cal xermolaba na coñecida como "Árbore da vida", e ó comer o seu froito, o seu poder de pelexa foi aumentando notablemente.

Turles chega á Terra para plantar unha semente da súa árbore sagrada. Logo de que a enerxía da Terra comezase a ser drenada, Goku e os Guerreiros Z acoden a combater a Turles e ós seus Guerreiros. Despois dunha terrible batalla na que Gohan se converte nun Ōzaru e Goku o despoxa do seu rabo, Turles é derrotado á fin por Goku empregando unha Genkidama coa enerxía da propia árbore.

Posteriormente na OVA Dragon Ball Z Gaiden: Saiyajin Zetsu Metsu (en galego "O plan para exterminar ós guerreiros do espazo") Gohan realiza un Kame Hame Ha onde é finalmente derrotado.

O seu nome é un anagrama da palabra en inglés para leituga, .

## Véxase tamén 
### Outros artigos 
* Lista de personaxes de Dragon Ball
Dragóns escuros

Os , son un grupo de personaxes da serie Dragon Ball GT. Apareceron oito, un por cada unha das Bólas do Dragón, e máis un dragón inicial.

## Kokuen No Ryu 
Este dragón é, en teoría, a parte escura de Shenron. Inmediatamente despois de ser destruído Súper C-17, Son Goku e compañía reuniron as Bólas máxicas para revivir a Krilín e a tódalas persoas que morreran. Nun primeiro momento, as Bólas tiñan fisuras e trala invocación de Shenron, este non apareceu, e no seu lugar saíu Kokuen No Ryu. Este dragón de pel azulada, negouse a conceder os desexos e só desafiou e mofouse de todos, para logo dividirse nos sete Dragóns escuros.

* Dragón dunha estrela: Yi Xing Long
* Dragón de dúas estrelas: Er Xing Long
* Dragón de tres estrelas: San Xing Long
* Dragón de catro estrelas: Si Xing Long ou Shun Shen Rong
* Dragón de cinco estrelas: Wu Xing Long ou Un Shin Rong
* Dragón de seis estrelas: Liu Xing Long ou Ryu Shirong
* Dragón de sete estrelas: Qi Xing Long ou Chihi Shin Rhong

## Véxase tamén 
### Outros artigos 
* Lista de personaxes de Dragon Ball
Shenron vermello

é un personaxe ficticio do anime Dragon Ball GT. É un dragón que concede desexos. Aparece ó ser empregadas as Bólas do Dragón de estrela negra. Foi convocado por Pilaf por primeira vez. A súa aparencia é similar á do Shenron normal excepto pola súa cor vermella, o cal lle dá o seu nome, e polo seu tamaño, cinco veces máis grande que o Shenron normal. Estas *Bólas do Dragón de estrela negra* teñen maior poder, xa que o Kamisama creounas moito antes de separarse de Piccoro e, tras a súa fusión de novo con el, volveron existir. Estas bólas son máis poderosas que ningunha das existentes, polo que este dragón pode cumprir desexos que non poderían conceder nin Shenron nin Polunga, porén, ten un gran e desastroso inconveniente: Unha vez activadas, o planeta onde se concede o desexo estoura no prazo dun ano. Soamente foi invocado dúas veces en toda a serie, antes de ser destruídas ó sacrificarse Piccoro. Unha foi cando Pilaf quería conquistar o mundo e en vez diso pediu converter a Son Goku en neno, e a outra foi cando Vexeta Bebé pediu un planeta preto da Terra idéntico ó Planeta Plant, antiga localización dos Tsufurs. Este Shenron vermello non debe ser confundido co dragón Kokuen no Ryū.

## Véxase tamén 
### Outros artigos 
* Lista de personaxes de Dragon Ball
Iriadona (álbum)

**Iriadona** é o título do primeiro álbum do grupo homónimo eumés. O CD é de 1994 e foi producido pola sociedade de xestión do Xacobeo 93, como premio por ser Iriadona o gañador do 2º concurso Pelegrín de música folk celebrado o ano anterior.

## Lista de cancións
## Músicos
### Iriadona
* Tito Placer: Bodhrán, percusión, voz.
* Xoán Cabalar: Violín.
* Manu Moares: Bouzouki, mandolina, percusión, voz.
* Xosé Dobarro: Gaita.
* Tino Casás: Guitarra acústica.
* Nando Vila: Whistles, frauta de pico, teclados, voz.
* Miguel Ezquerro: Gaita, acordeón, percusión, voz.

## Ficha técnica
* Gravado nos estudios *Sons de Lugo* entre marzo e abril de 1994
* Técnico de son: Hugo Peñamaría
* Produción: S.A. de Xestión Xacobeo 93
* Edición: Sons Galiza Discos
* Foto: David Varela
* Portada: Santi Vila
* Produción artística: Iriadona
Predators

***Predators*** é un filme de ficción científica dirixido por Nimród Antal que se estreou no 2010.

## Sinopse 
Royce é un mercenario que encabeza a un grupo de guerreiros de elite que acaban decatándose de que os levaron xuntos a outro planeta para servir de presa. Coa excepción dun médico desprestixiado, todos eles son uns desalmados asasinos —mercenarios, yakuzas, presidiarios, membros de escuadróns da morte—, “depredadores” humanos que agora están sendo cazados e eliminados sistematicamente por unha nova raza de Depredadores extraterrestres.

## Personaxes 
* Adrien Brody como Royce
* Alice Braga como Isabelle
* Topher Grace como Edwin
* Oleg Taktarov como Nikolai
* Walton Goggins como Stans
* Louis Ozawa Changchien como Hanzo
* Mahershalalhashbaz Ali como Mombasa
* Danny Trejo como Cuchillo
* Laurence Fishburne como Noland

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Francisco Martín

**Francisco Martín** pode estar referido a:

* **Paco Martín**, escritor galego.
* **Francisco Martín**, baloncestista español.
Max Riemelt

**Max Riemelt**, nado o 7 de xaneiro de 1984 en Berlín, é un actor alemán.

## Filmografía 
### Cinema 
### Televisión 
## Notas 
## Véxase tamén 
### Ligazóns externas 
*Ficha na IMDb
Torres

O topónimo **Torres** pode referirse a:

;En Galiza
***Souto de Torres**, parroquia do concello lugués de Castroverde;
****Souto de Torres**, lugar de dita parroquia;
***Torres**, parroquia do concello coruñés de Vilarmaior;
***Torres**, lugar da parroquia de Borrifáns no concello de Oza-Cesuras;
***Castorres**, lugar da parroquia de Xiá, no concello de Friol.

;Fóra de Galiza

;En Andalucía
***Torres Cabrera**, localidade andaluza do concello de Córdoba, na provincia de Córdoba;
***Torres**, concello andaluz da provincia de Xaén.

;En Aragón
***Torres**, localidade aragonesa do concello de Calatayud (provincia de Zaragoza).

;En Asturias
***Cabo de Torres**, cabo asturiano no concello de Xixón.

;En Castela e León
***Torres**, localidade castelá do concello de Medina de Pomar (provincia de Burgos).

;En Cantabria
***Torres**, localidade cántabra do concello de Torrelavega.

;Na Comunidade Valenciana
***Torres**, localidade alacantina do concello de La Vila Joiosa;
***Torres Torres**, concello da provincia de Valencia.

;En Portugal
***Torres Novas**, concello do distrito de Santarém;
***Torres Vedras**, concello do distrito de Lisboa;
***Torres**, freguesía do concello de Trancoso, no distrito da Guarda;
***Torres do Mondego**, freguesía do concello de Coímbra, no distrito de Coímbra;
***Cabanas de Torres**, freguesía do concello de Alenquer, no distrito de Lisboa.

;Na Arxentina
***Torres**, localidade arxentina do partido de Luján, na provincia de Buenos Aires;
***Miguel Torres**, localidade arxentina do departamento General López, na provincia de Santa Fe.

;No Brasil
***Torres**, municipio brasileiro do estado de Río Grande do Sur.

;En Chile
***Torres del Paine**, comuna chilena da provincia de Última Esperanza.

;En Colombia
***Sabana de Torres**, municipio no do departamento de Santander.

;En Italia
***Porto Torres**, municipio italiano da provincia de Sassari.

;En México
***Zacoalco de Torres**, municipio mexicano do estado de Xalisco.

;No Perú
***Torres Causana**, distrito peruano da provincia de Maynas.

;No Uruguai
***Illas de Torres**, arquipélago uruguaio do departamento de Rocha.

;En Vanuatu
***Illas Torres**, arquipélago de Vanuatu, na provincia de Torba.

;En Venezuela
***Torres**, municipio venezolano do estado de Lara.

;En Oceanía
***Estreito de Torres**, entre Australia e Papúa-Nova Guinea.

Amais, como apelido pode referirse a:

***Manuel Torres**, mestre e pintor galego (1901-1995);
***José Torres Mourelles**, futbolista galego (n. 1901);
***Andrés Torres Queiruga**, teólogo galego (n. 1940);
***José Luis Torres Colomer**, político galego (n. 1942);
***Fernando Torres**, futbolista español (n. 1984);
***Àxel Torres**, periodista español;
***Curro Torres**, futbolista español;
***Lolita Torres**, cantante arxentina nai do anterior;
***Diego Torres**, cantautor arxentino;
***Joaquín Torres García**, artista plástico e teórico da arte uruguaio;
***John Fitzgerald Torres Sanmiguel**, poeta e narrador colombiano;
***Juan José Torres González**, político boliviano;
***Mara Torres**, periodista española.

## Véxase tamén
### Outros artigos
***Xorres**, lugar da parroquia de Couzadoiro, no concello de Ortigueira.
Atahíde

O grupo **Atahíde** era un grupo de música tradicional galega que desenvolveu o seu traballo durante a segunda metade da década dos noventa do pasado século. Son orixinarios de Pontedeume.

## Compoñentes 
Tres dos seus membros viñan do grupo Iriadona, que había pouco tempo cesara as súas actividades. Eles son:
* **Xosé Dobarro**: Gaita, frauta traveseira.
* **Nando Vila**: Whistles, percusión.
* **Manu Moares**: Mandola.

Uníronselles:
* **Sabela García**: Violín, pandeireta.
* **Emilio Mesías**: Teclados, acordeón.
* **Ana Leira**: Voz, violonchelo, pandeireta (compoñente tamén de Faltriqueira).

## Traballos 
En xaneiro de 1998 gravaron unha maqueta nos estudos de *Víctor Gacio* en Serantes, Ferrol, cun total de cinco cancións:
# Danzares-muiñeira do Centolo (Emilio Mesías)
# O xastre (tradicional)
# Jota de Pontevedra (tradicional)
# O xustillo (tradicional)
# Agarimosilla (Antonio Leira)

En xullo dese mesmo ano, participan nun CD dobre chamado Musiceum onde participaron a práctica totalidade dos músicos eumeses do momento, e de tódolos estilos. As dúas cancións elixidas para este CD son *Jota de Pontevedra* e *O xustillo*.

A disolución do grupo coincide coa chegada do novo século.

## Notas
Stade de Gerland

O **Stade de Gerland** é un recinto deportivo da cidade de Lión, inaugurado en 1926, con capacidade para acoller nas súas bancadas a 40.494 seareiros, no que xoga os seus encontros como local o equipo de fútbol Olympique de Lyon da Ligue 1. En 2015 ou 2016 será pechado e substituído polo novo Stade des Lumières.

## Eventos deportivos 
### Mundial de Fútbol 1938 
No Mundial de Fútbol Francia 1938 xogouse no Gerland un encontro de oitavos de final.

### Eurocopa de Fútbol 1984 
Na Eurocopa de Fútbol Francia 1984 acolleu 1 encontro do Grupo A e 1 das semifinais.

### Mundial de Fútbol 1998 
No Mundial de Fútbol Francia 1998 o estadio acolleu un total de 6 encontros, 5 da fase de grupos e 1 de cuartos de final.

### Copa do Mundo de Rugby 2007 
Na Copa do Mundo de Rugby 2007 o Stade Gerland acolleu 3 encontros da fase de grupos.

## Eurocopa de Fútbol 2016 
Na Eurocopa de Fútbol Francia 2016 disputaranse varios encontros en Lión, pero o estadio que acollerá eses encontros será o novo Stade des Lumières, xa que o Stade Gerland pecharase en 2013.

## Véxase tamén 
### Outros artigos 
* Lión
* Olympique de Lyon
* Ligue 1
* Mundial de Fútbol Francia 1998
* Copa do Mundo de Rugby 2007
Eh, Eh (Nothing Else I Can Say)

"**Eh, Eh (Nothing Else I Can Say)**" é unha canción interpretada pola cantante estadounidense Lady Gaga, escrita por Gaga e Martin Kierszenbaum e producida por Martin Kierszenbaum. A canción está incluída no seu primeiro álbum de estudio *The Fame*, e foi lanzada como terceiro sinxelo do álbum.

## Véxase tamén 
### Ligazóns externas 
* Lady Gaga: Vídeo de "Eh, Eh (Nothing Else I Can Say)" no YouTube
Socialdemócratas (Dinamarca)

**Socialdemokraterne** (**Socialdemócratas** en lingua danesa) é un partido político de Dinamarca, de ideoloxía socialdemócrata.

## Historia 
Foi fundado en 1871, e é un dos partidos máis vellos de Europa. Na actualidade está liderado por Helle Thorning-Schmidt e é membro do Partido Socialista Europeo e da Internacional Socialista.

## Véxase tamén 
### Ligazóns externas 
*Web oficial .
Helle Thorning-Schmidt

**Helle Thorning-Schmidt**, nada en Rødovre o 14 de decembro de 1966, é a líder dos socialdemócratas dinamarqueses, Socialdemokraterne. Foi a primeira ministra de Dinamarca art 2015, logo de que o bloque vermello gañase as eleccións nacionais do 15 de setembro de 2011.

## Traxectoria
Viviu a súa mocidade nun suburbio de Copenhaguen, Ishøj. Conta cun grao superior de ciencia política da Universidade de Copenhaguen do ano 1994. Despois de graduarse traballaba na secretaría socialdemócrata no Parlamento Europeo en Bruxelas. No período 1997-1999 traballaba como consultora no sindicato dinamarqués, LO.

A partir de 1993 é membro dos Socialdemócratos, e no período 1999-2004 era membro do Parlamento Europeo. Dende a elección do 8 de febreiro de 2005 é membro do parlamento dinamarqués, Folketinget, e dende o 12 de abril de 2005 é a líder de Socialdemokraterne. Nunca antes formou parte dun goberno, así que non ten experiencia como ministra.

## Véxase tamén
### Ligazóns externas
* Páxina oficial de Helle Thorning-Schmidt
Staind

**Staind** foi unha banda estadounidense de rock alternativo formada en 1995 en Springfield, Massachusetts. Durante 16 anos o grupo estivo composto polo vocalista e guitarrista Aaron Lewis, o guitarrista Mike Mushok, o baixista Johnny April e o batería Jon Wysocki (que marchou en maio do 2011). Ata a data Staind editou seis álbums de estudio: *Tormented* (1996), *Dysfunction* (1999), *Break the Cycle* (2001), *14 Shades of Grey* (2003), *Chapter V* (2005) e *The Illusion of Progress* (2008). O seu último álbum auto-titulado publicouse no 2011. A banda tamén conseguiu varios sinxelos que alcanzaron os postos máis altos das listas e venderon ao redor dos 15 millóns de discos en todo o mundo.

## Discografía 
* *Tormented* - 1996 (autoeditado)
* *Dysfunction* - 1999 (Flip, Elektra)
* *Break the Cycle* - 2001 (Flip, Elektra)
* *14 Shades of Grey* - 2003 (Flip, Elektra)
* *Chapter V* - 2005 (Flip, Atlantic)
* *The Illusion of Progress* - 2008 (Flip, Atlantic, Roadrunner)
* *Staind* - 2011 (Atlantic, Roadrunner)

## Notas 
## Véxase tamén 
### Ligazóns externas 
* Páxina oficial
Provincia de Tashkent

A **provincia de Tashkent** é unha provincia de Uzbekistán.
A capital da provincia é a cidade de Taskent.
Slowdive

**Slowdive** é unha banda inglesa de shoegaze formada no ano 1989 en Reading. Estivo composta principalmente por Nick Chaplin (baixo), Rachel Goswell (voces, guitarra), Neil Halstead (voces, guitarra) e Christian Savill (guitarra). Varios baterías tocaron no grupo, incluídos Ian McCutcheon, Adrian Sell, e, o máis destacado Simon Scott, que tocou nos seus dous primeiros álbums e no último, homónimo da banda. Halstead é o seu principal compositor.

Goswell e Halstead coñecíanse xa dende a súa infancia en Reading, Berkshire, cando Goswell era unha seareira obsesiva de The Smiths. Scott deixou o grupo en 1994 e cando Savill e Chaplin marcharon despois do lanzamento de *Pygmalion*, os restantes membros cambiaron o nome do grupo para Mojave 3.

A banda reuniuse en 2014 anunciando que tocaría no festival Primavera Sound de Barcelona, e publicou un álbum autotitulado en 2017, o primeiro en 22 anos. O seu quinto traballo de estudio, *Everything Is Alive*, apareceu no ano 2023 e converteuse no primeiro álbum de Slowdive no *top 10*, conseguíndoo en Alemaña, Bélxica, Nova Zelandia, os Países Baixos e o Reino Unido.

## Influencias e estilo 
O xornalista musical Simon Reynolds escribiu que "Halstead estivo máis influenciado por Pink Floyd que polos Sex Pistols. As experiencias pop formativas de Slowdive inclúen grupos post-punk como The Cure e Siouxsie and the Banshees, cuxo enfoque artístico era máis próximo aos grupos progresivos dos anos 70 que ao minimalismo furioso do punk". Halstead afirmou que Slowdive quería "crear algo grande e fermoso e, en certo xeito, atemporal". A banda favorita do baixista Nick Chaplin é The Cure, que tamén se manifestou na música de Slowdive.

O seu son foi descrito como shoegaze, dream pop e ambient.

## Discografía 
### Álbums 
### EP 
### Sinxelos 
### Recompilatorios 
## Notas
Instituto de Estudos Miñoráns

O **Instituto de Estudos Miñoráns**, tamén coñecido polas siglas **IEM**, é unha asociación da bisbarra do Val Miñor creada o 27 de outubro de 1999.

## Traxectoria 
O instituto ten como principais obxectivos a divulgación da cultura galega e, en xeral, todo o referente ao patrimonio natural, histórico, artístico, arquitectónico, etnográfico, lingüístico etc., dos tres concellos do Val Miñor (Baiona, Nigrán e Gondomar). Así mesmo promove a realización de estudos de todo tipo sobre os ámbitos sinalados e fomenta a conservación e respecto polo patrimonio miñorano como un ben económico e cultural actual.

Desde 2008 organiza, xunto á entidade local de Morgadáns, os Premios de poesía Victoriano Taibo
.

## Notas 
## Véxase tamén 
### Outros artigos 
* Premio de poesía Victoriano Taibo
* Val Miñor
* Xosé Lois Vilar
Juan Magán

**Juan Manuel Magán González**, máis coñecido como **Juan Magán**, nado en Badalona o 30 de setembro de 1978, é un produtor, cantante, remixer e DJ español de música electrónica, especialmente house, dancehall e hip hop, recoñecido internacionalmente polas súas contribucións na categoría de música "Electro Latino".

Como remixer, traballou con artistas como Paulina Rubio, Juanes, Nelly Furtado, Pitbull, Bob Sinclar ou Inna, entre outros.

## Traxectoria 
O último éxito de Juan Magán foi o tema "Bailando por ahí", un dos maiores éxitos do verán 2011, que ocupou os postos máis altos da lista das cancións máis vendidas en España e foi Disco de Ouro e nº1 en 40 Principales e na lista Spotify España (onde acaparou tres dos dez primeiros postos) con máis de seis millóns de visitas ao seu vídeo en YouTube.

## Discografía 
;Álbums de estudio
*2012: *The King of Dance*
*2014: *The King Is Back* Vol. 1
*2016: *Quiero que Sepas*
*2019: *Reflexión*
*2019: *4.0*
;Sinxelos
*«Bailando Por Ahí»
*«Un Momento» con Inna
*«Bailando Por El Mundo» con Pitbull e El Cata
*«No Sigue Modas» (versión orixinal)
*«Ella no Sigue Modas» con Don Omar
*«Se Vuelve Loca»
*«Te Voy a Esperar» con Belinda
*«Join The Party» con Leticia
*«Angelito sin alas» con DCS
*«Sobrenatural» con Álvaro Soler, Marielle Hazlo
*«Ahora Me Toca», (con Ana Mena, Rangel, Yago Roche)
*«Lo Que Tenía», (Con Shaira)
*«Fuera De Mi Mente», (Con Lérica)
*«Dama y vagabundo», (Con. Nyno Vargas).
* *Madrid X Marbella*, (Con. Belinda)
* *Una Canción Así (Remix)*, (Con. Kalimba, Akapellah).
* *Salvaje*, (Con. Castro Gabbana).
* *El Hipo*, (Con. Danny Romero).
* *Cucu*, (Con. Lennis Rodriguez).
* *Esa Carita*, (Con María Isabel).
* *Del Amor Al Odio*, (Con. Joey Montana, Elisama).
* *No Vuelvas*, (Con. Naiza).
* *Y Se Dio*, (Con Raymix).
* *Tú Me Deseas*, (Con José de Rico). 
* *Se Prendió*, (Con Nio Garcia, Casper Mágico, Snow). 
* *El Amor Es Una Moda*, (Con Alcover, Don Omar).
* *Que Me Importa a Mi*, (Con. Chimbala)
* *Amigos*, (Con. Mariah Angeliq, Yera)
* *Dónde Estás*
* *Anda Suelta*, (Con. Chema Rivas).
* *Tú Me Pones a Pecar*, (Con. Ninel Conde).
* *Oye Primo*, (Con. Rosario).
* *Mientes*, (Con. La Ross Maria).

## Notas 
## Véxase tamén 
### Ligazóns externas 
*Sitio oficial 
*Canle oficial de Juan Magán no Youtube
La saga/fuga de J. B.

***La saga/fuga de J. B.*** é unha novela de Gonzalo Torrente Ballester, publicada en 1972 pola editorial Destino. Obtivo os premios Ciudad de Barcelona e o Premio da Crítica de narrativa castelá.

## Trama 
A obra conta a historia da vila de Castroforte del Baralla, unha cidade galega, capital dunha quinta provincia silenciada polo aparello burócrata do estado. José Bastida é un profesor que chega á vila a mediados do século XX, e conta a crónica da comunidade social desde a Idade Media, construída a través de paralelismos entre personaxes ao longo da historia.

A cidade, fundada como colonia a comezos da era actual, comezou a acadar importancia na época do bispo Jerónimo Bermúdez (*alter ego* de Diego Xelmírez), que promove a construción dunha basílica para a veneración do Corpo Santo. A partir de aí vaise construíndo a súa mitificación en base a un paralelismo entre a sociedade de diversas épocas.

## Narración 
### Personaxes 
* José Bastida é un antiheroe. Profesor de gramática represaliado, estivo preso na illa de San Simón. *Alter ego* do profesor ferrolán Manuel Masdías, amigo de Torrente.
* Don Torcuato del Río. Galeguista erudito. Personaxe baseado na figura de Manuel Murguía.
* Perfecto Reboiras. Boticario. Personaxe baseado en Perfecto Feijoo.
* Coralina Soto. *Alter ego* de Carolina Otero.

### Espazo 
dereita|miniatura|Basílica de Santa María a Maior de Pontevedra.
A cidade de Castroforte del Baralla é unha vila galega. Ten bastantes elementos de Pontevedra (personaxes e lugares), pero sen estar representada completamente, pois é unha ambientación mitificada. Así, aparecen reflectidos os irmáns Andrés e Jesús Muruais, a Basílica de Santa María a Maior.

### Acollida 
O censor que informou sobre a súa publicación dixo da obra:

## Edicións 
O libro apareceu por vez primeira en abril de 1972, da man de Ediciones Destino (nº 388 da colección Áncora y Delfín). En 2011 publicouse unha edición crítica a cargo de Carmen Becerra Suárez e Antonio Jesús Gil González. Foi traducida ao francés por Claude Bleton en 1991, co título de *La saga/fuga de J. B.*. En 1992 apareceu a tradución ao portugués de Cristina Rodríguez e Artur Guerra, co título de *A saga/fuga de J. B.*.

## Véxase tamén 
### Bibliografía 
* Ponte Far, J. A. (2000): *Pontevedra en la Vida y Obra de Gonzalo Torrente Ballester*. Pontevedra: Caixanova.
### Ligazóns externas 
* Víctor F. Freixanes (20/11/2011). "Alí naceu «La Saga/Fuga»" *La Voz de Galicia*.
Mahershala Ali

**Mahershalalhashbaz Ali**, nado o 16 de febreiro de 1974 en Oakland (California) é un actor estadounidense. El é quizais mellor coñecido pola súa interpretación de Richard Tyler na serie de televisión da USA Network *The 4400*, e "Tizzy" no filme de 2008 *O curioso caso de Benjamin Button*.

## Traxectoria 
Ali, nado como **Mahershalalhashbaz Gilmore**, era un cristián que máis tarde se converteu ó islam. O seu pai, Phillip, apareceu no teatro musical. O seu nome, Maher-shalal-hash-baz provén dun dos fillos de Isaías da Biblia.

## Filmografía 
## Véxase tamén
Ramnosa

A **ramnosa** é un monosacárido de seis átomos de carbono metilado. Pode clasificarse como unha desoxihexosa, porque é un desoxiazucre cun grupo OH de menos, tamén denominado 6-desoxi-L-manosa, ou pode clasificarse como unha metilpentosa, é dicir, unha pentosa cun grupo metilo ou CH3, que está situado no último carbono (en total ten seis carbonos).

O enantiómero que se encontra na natureza é a L-ramnosa (ou 6-desoxi-L-manosa), xa que a forma D é extremadamente rara, o que é pouco habitual nos monosacáridos. O seu nome provén das plantas do xénero *Rhamnus* das que se illou por primeira vez . Tamén pode obterse da especie *Toxicodendron vernix* ou atoparse noutras plantas en forma de glicósido.
 
Diversas substancias biolóxicas conteñen ramnosa, como os polímeros de pectina, característicos das paredes celulares vexetais, e na parede de certos microorganismos, como as micobacterias, entre eles as causantes da tuberculose.

Extractos de ramnosa das plantas do xénero *Uncaria* téñense utilizado para fabricar cremas antienrugas .

## Notas 
## Véxase tamén 
### Ligazóns externas 
* Utilización de L-ramnosa no estudo da adsorción irreversible do bacteriófago PL-1 á bacteria *Lactobacillus casei* Journal of General Virology.
Toronto Blue Jays

Os **Toronto Blue Jays** son un equipo profesional canadense de béisbol da cidade de Toronto (Ontario) que compite na Major League Baseball (MLB). Actualmente o equipo xoga na conferencia Leste da American League. Foi fundado en 1977 en Toronto, cidade na que permanece ata agora. Gañou o título de liga en dúas ocasións, a última delas en 1993 logo de bater en seis partidos aos Philadelphia Phillies, é o único equipo non estadounidense que conseguiu o título de liga nalgunha ocasión.

Dende a tempada 2004, trala relocalización dos Montreal Expos a Washington DC, son o único equipo canadense na MLB.

## Estadios 
* Rogers Centre (1989-presente)
** tamén coñecido como SkyDome (1989–2005)
* Exhibition Stadium (1977-1989)

## Véxase tamén
### Ligazóns externas
* Sitio web oficial dos Toronto Blue Jays
Sorbosa

A **sorbosa** é un monosacárido de seis carbonos (hexosa) cun grupo cetona no carbono 2 (cetosa), polo que pertence ao grupo das cetohexosas. O enantiómero L-sorbosa é o que aparece na natureza, o que é pouco frecuente entre os monosacáridos. É isómero da frutosa.

Cristalizado ten o aspecto dun azucre branco. soluble en auga. O seu poder edulcorante é similar ao da sacarosa. É un produto da fermentación bacteriana do sorbitol.

Utilízase na produción comercial de vitamina C (ácido ascórbico) por medio do microorganismo *Ketogulonicigenium vulgare*.

## Notas 
## Véxase tamén 
### Outros artigos
* Hexosas.
* Sorbitol
Margrethe Vestager

**Margrethe Vestager Hansen**, nada o 13 de abril de 1968 é a líder do partido dinamarqués Radikale Venstre dende o 15 de xullo de 2007. Dende outubro de 2011 é ministra de economía e interior no goberno do seu país.

## Véxase tamén 
### Ligazóns externas 
* Páxina web de Margrethe Vestager
José Luis Pego

**José Luis Pego Alonso**, nado en Ferrol en 1957, é un economista galego que ocupou o cargo de director xeral de Caixanova.

## Traxectoria 
Licenciado en Ciencias Económicas e Empresariais pola Universidade de Santiago de Compostela obtendo a cualificación de sobresaínte no exame de grao, tamén cursou estudos de doutoramento en Economía e estudos de Dereito pola mesma Universidade. Posteriormente obtivo unha bolsa do Programa Fulbright para continuar estudos de doutoramento na Universidade de Nova York, que acabou rexeitando. Fixo o servizo militar na Mariña, onde foi tenente de Intendencia.

Ademais realizou un MBA na Escola de Negocios Caixanova, e realizou labores de docencia en varias universidades.

En 1985 abandonou a súa posición docente na Universidade de Santiago e comezou a traballar en Caixavigo. Pasou polos cargos de xefe de departamento, director de área, vice-director e director xeral adxunto. Foi promovido a director xeral en xuño de 2006, substituíndo a Julio Fernández Gayoso que pasou a ser o presidente da entidade.

Ocupou asento tamén nos consellos de administración de Banco Gallego, Pescanova, Certum, Muéstralo e Cidade Universitaria. Pertenceu ao padroado de fundacións coma a do MARCO, Caixanova, Arao e Galicia Emigración. Ademais foi membro da xunta de goberno do Idega, do Consello Económico e Social de Vigo e do Consello Supervisor do Observatorio Socio-Económico de Vigo.

En decembro de 2010, o Banco de España noméao director xeral de Novacaixagalicia, a entidade resultante da fusión forzada pola Xunta de Galicia entre Caixanova, de onde procede, e Caixa Galicia, despois da mala xestión desenvolvida pola cúpula directiva desta segunda entidade, que se encontraba en quebra técnica. A xestión da entidade que dirixía permitiu chegar ao proceso de fusión con 80 millóns de beneficio no negocio tradicional, pero iso non impediu que a perda de 61 millóns feita por Caixa Galicia comprometera a viabilidade futura da fusión. En 2010 recibiu o premio de "Economista do Ano" pola Asociación de Economistas de Pontevedra pola boa administración de Caixanova ata a fusión, e polo seu compromiso de aceptar a tarefa de tratar de empurrar o proxecto da nova entidade, do que máis adiante viría a ser substituído.

En setembro de 2011, tras nove meses no cargo, foi obrigado por José María Castellano, o novo CEO promovido polo presidente da Xunta de Galicia, Alberto Núñez Feijóo, a deixar a organización para acollerse á xubilación anticipada. En xuño de 2012 a Audiencia Nacional admite a trámite unha querela contra o ex-directivo por presuntamente cobrar indebidamente 122.586 euros da súa prexubilación en concepto de "retribución complementaria por resultados"., contradicindo un informe pericial dos servizos xurídicos do Banco de España, que constataron que o contrato do exdirectivo de Caixanova era legal e coñecido pola institución. O caso encóntrase á espera de resolución.

## Notas
King Kong (filme de 2005)

***King Kong*** é un filme de aventuras dirixido por Peter Jackson que se estreou no 2005. É un remake do filme de 1933 *King Kong*.

## Sinopse 
Ann Darrow (Naomi Watts) é unha actriz de vodevil que queda sen traballo durante a Gran Depresión. A súa sorte cambia cando coñece a Carl Denham (Jack Black), un empresario que loita para abrirse camiño no mundo do espectáculo. A eles únese Jack Driscoll (Adrien Brody), un autor de teatro neoiorquino. Os tres emprenden unha viaxe que os levará a unha remota illa, onde Denham ten previsto dirixir unha película. Alí descobren un ser incrible, un gorila xigante, King Kong, que habita na frondosa selva onde criaturas prehistóricas viviron ocultas durante millóns de anos. Denham, cun apetito insaciable de grandeza, enseguida ve a fama que pode reportarlle a captura do gorila e a súa exhibición en Nova York.

## Personaxes 
* Naomi Watts como Ann Darrow
* Jack Black como Carl Denham
* Adrien Brody como Jack Driscoll
* Thomas Kretschmann como Capitán Englehorn
* Colin Hanks como Preston
* Jamie Bell como Jimmy
* Andy Serkis como King Kong e Lumpy
* Evan Parke como Ben Hayes
* Kyle Chandler como Bruce Baxter
* John Sumner como Herb
* Lobo Chan como Choy
* Craig Hall como Mike
* William Johnson como Manny
* Mark Hadlow como Harry
* Jed Brophy e Todd Rippon fan cameos

## Galardóns e nomeamentos 
* 2005: 3 Oscars: Mellores efectos visuais, efectos sonoros, son. 5 nomeamentos.
* 2005: 2 Nomeamentos ó Globo de Ouro: Mellor director, banda sonora orixinal.
* 2005: BAFTA: Mellores efectos visuais: 2 nomeamentos.
* 2005: Premio Especial no Festival de Toronto: Andy Serkis

## Banda sonora 
A banda sonora de King Kong foi composta e dirixida por James Newton Howard. O álbum do filme foi nomeado para os Globo de Ouro á mellor banda sonora orixinal.
# "King Kong" – 1:09
# "A Fateful Meeting" – 4:16
# "Defeat Is Always Momentary" – 2:48
# "It's In the Subtext" – 3:19
# "Two Grand" – 2:34
# "The Venture Departs" – 4:03
# "Last Blank Space On the Map" – 4:43
# "It's Deserted" – 7:08
# "Something Monstrous… Neither Beast Nor Man" – 2:38
# "Head Towards the Animals" – 2:48
# "Beautiful" – 4:08
# "Tooth and Claw" – 6:17
# "That's All There Is…" – 3:26
# "Captured" – 2:25
# "Central Park" – 4:36
# "The Empire State Building" – 2:36
# "Beauty Killed the Beast (Part I)" – 1:59
# "Beauty Killed the Beast (Part II)" – 2:22
# "Beauty Killed the Beast (Part III)" – 2:14
# "Beauty Killed the Beast (Part IV)" – 4:45
# "Beauty Killed the Beast (Part V)" – 4:13

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
A Gulpilleira

Como topónimo **A Gulpilleira** pode referirse a:

;En Galiza
***A Gulpilleira**, lugar da parroquia de Curtis, no concello de Curtis;
***A Gulpilleira**, lugar da parroquia de Queixeiro, no concello de Monfero;
***A Gulpilleira**, lugar da parroquia do Porriño, no concello do Porriño.

## Véxase tamén
### Outros artigos
***Gulpilleiras**, lugar da parroquia de Piñeira, no concello da Fonsagrada.
Nosa Señora do Rosario

**Nosa Señora do Rosario**, referida comunmente como **Virxe do Rosario**, é unha advocación da Virxe María venerada na Igrexa católica, que celebra o 7 de outubro a súa festa.

## Historia 
Conta a lenda que a Virxe se apareceu en 1208 a San Domingos de Guzmán nunha capela do mosteiro de Prouilhe (Francia) cun rosario nas mans, que lle aprendeu a rezalo e lle dixo que o predicase entre os homes; ademais, ofreceulle diferentes promesas referentes ao rosario. O santo ensinóullelo aos soldados liderados polo seu amigo Simón IV de Montfort antes da Batalla de Muret, cuxa vitoria sería atribuída á Virxe. Por iso, Montfort erixiu a primeira capela dedicada a esta advocación.

No século XV a súa devoción decaera, polo que novamente a virxe se lle apareceu ao beato Alano da Rocha; pediulle entón que a revivise, que recollese nun libro todos os milagres levados a cabo polo rosario e recordoulle as promesas que séculos atrás fixera a san Domingos.

No século XVI, San Pío V instaurou a súa data o 7 de outubro, aniversario da vitoria na Batalla de Lepanto (atribuída á virxe), denominándoa A nosa Señora das Vitorias; ademais, agregou á ladaíña da Virxe o título de Auxilio dos Cristiáns. O seu sucesor, Gregorio XIII, cambiou o nome da súa festividade ao da nosa Señora do Rosario.

É a patroa das batallas, así como de moitas localidades repartidas por todo o mundo, como A Coruña e Cádiz, e da Real Academia Galega de Belas Artes.

## Notas 
## Véxase tamén
Poker Face (canción)

"**Poker Face**" é unha canción interpretada pola cantante estadounidense Lady Gaga, escrita por Gaga e RedOne e producida por RedOne. A canción está incluída no seu primeiro álbum de estudio *The Fame*, e foi lanzada como segundo sinxelo do álbum.

É considerada un dos máis famosos singles da cantante, sendo popularizada en todo o mundo.

## Véxase tamén 
### Ligazóns externas 
* Lady Gaga: Vídeo de "Poker Face" no YouTube
A Igrexa, Abanqueiro, Boiro

**A Igrexa** é un lugar da parroquia de Abanqueiro no concello coruñés de Boiro na comarca do Barbanza. Segundo o IGE en 2010 tiña 368 habitantes  (184 homes e 184 mulleres).

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Cristovo de Abanqueiro.

## Lugares e parroquias 
### Lugares de Abanqueiro 
### Parroquias de Boiro 
## Notas